Document ID: 32013D0094

PADOMES LĒMUMS
(2012. gada 26. marts)
par to, lai noslēgtu Reģionālu konvenciju par Eiropas un Vidusjūras reģiona valstu preferenciāliem izcelsmes noteikumiem
(2013/94/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta a) apakšpunktu,
ņemot vērā Eiropas Komisijas priekšlikumu,
ņemot vērā Eiropas Parlamenta piekrišanu,
tā kā:
(1)
Padome 2009. gada 26. novembrī pilnvaroja Komisiju sākt sarunas ar EBTA valstīm, Barselonas procesa dalībvalstīm, stabilizācijas un asociācijas procesa dalībvalstīm un Fēru salām par Reģionālu konvenciju par Eiropas un Vidusjūras reģiona valstu preferenciāliem izcelsmes noteikumiem, turpmāk “konvencija”.
(2)
Konvencijas tekstu apstiprināja Eiropas un Vidusjūras reģiona valstu tirdzniecības ministri 2009. gada 9. decembrī Briselē notikušajā konferencē.
(3)
Eiropas Savienības vārdā Konvencija 2011. gada 14. aprīlī tika parakstīta saskaņā ar Padomes Lēmumu 2013/93/ES (1), ņemot vērā tās noslēgšanu vēlāk.
(4)
Konvencija būtu jānoslēdz,
IR PIEŅĒMUSI ŠO LĒMUMU.
1. pants
Ar šo Eiropas Savienības vārdā tiek apstiprināta reģionāla konvenciju par Eiropas un Vidusjūras reģiona preferenciāliem izcelsmes noteikumiem.
Konvencijas teksts ir pievienots šim lēmumam.
2. pants
Padomes priekšsēdētājs norīko personu, kas tiesīga Eiropas Savienības vārdā deponēt konvencijas 10. pantā paredzēto pieņemšanas instrumentu.
3. pants
Komisija pārstāv Eiropas Savienību Apvienotajā komitejā, kas izveidota ar šīs konvencijas 3. pantu. Dalībvalstu pārstāvji var piedalīties Apvienotajā komitejas sēdēs.
4. pants
Šis lēmums stājas spēkā tā pieņemšanas dienā.
Briselē, 2012. gada 26. martā

Labels: 3
18
15
5